정조 12년
進士孟賢大申龜朝宋翼淵朴呂壽尹鍾烈生員趙鉐進士鄭履綏李敬參生員安尙默李翼榮權襈進士沈述祖權太應生員吳慶元進士柳諫生員黃仁紀進士李英實黃鍾五生員閔章顯進士李翼生員徐有憬進士鄭昌耆生員李羲淳進士洪樂安生員李羲翼進士李羲駿生員徐有望李羲坤鄭世淳進士兪孟煥權燁李啓遠生員任厚常沈師民進士金履永金鋼朴宗雨生員李在治趙鎭順進士姜在寅尹載厚生員洪熙普吳聖楫進士趙晩慶李生員李彦圭南象一進士崔景箕李東洙生員李龍舒柳進士李述明李永臣生員李鼎基沈鳳錫進士李明孚南宮愿生員卞赫祚李載寬進士申大頤韓允鎭生員柳焴蔡義重進士韓性淳李奎普生員李觀海權揆進士辛之洛崔大鉉生員權思復金重曄洪樂游進士尹永儀閔師膺生員盧進士宋鈺生員李顯正進士閔鍾吉許生員尹愭金秀臣韓錫敏進士李顯得李得祚生員林萬遠兪文煥進士兪宅贇趙經鎭生員尹光晃進士金吉羽宋益魯生員金魯奎李弘達進士成亨默朴夏鎭生員安廷善申光軾進士鄭萬綏洪履黿生員申在陽鄭魯榮進士金國鉉金碩鉉生員洪起倫吳璲進士魚用恒安檍鄭㝡賢申錫老申錫耉李東運徐應輔金碩基生員李箕采趙斗鉉洪大協李普漢韓用德李毅采李雨肅進士洪樂綏沈象奎金履恭嚴耆李益烷李益尹光閔尹義東趙宅謙朴宗維生員安棨安光宇兪文煥李秉淵兪聃柱尹時東李圭徽洪得淵朴宗臣進士宋文箕丁若鏞沈師存李浤睦允中閔令儒曺憲振沈徽永姜履天姜履元張至喆宋文晦生員洪晩榮尹尙烈沈樂源朴鍾淳李祖範金益彬沈翼賢韓濟裕進士洪百淳沈權漢玉李麒峻崔命奎黃勉繪金塤柳碩之生員朴大和李正容申獻朝李光顯李運行許綜趙道宇幼學金敬淳李肇源李勉冲朴宗明申綮鄭存大洪秀晩沈能迪金基胥李來鉉李羲甲趙冕鎭李寧載元在行洪樂浚兪漢㝢李在翼李明淵韓容修李秉杓尹䄷元在明李度中沈能憲徐鳳輔朴宗浩權中敦韓緝李東鉉尹緻朴永源李尙愚朴三源申孟祿李東輔柳李東煥柳昉宋在履安聖瞻李敦秀魚在沼魚用儀張錫憲安廷翊李雨慶黃仁緝曺鴻振洪益綸申夔朝黃鍾一洪秉謙洪樂允李重容金思鉉權馥洪秉魯金順行金履實閔毅顯金愚淳金履平金一淳金履初金文根宋啓樂金善根宋啓韾申緝金遇淳柳光顯金履憲趙文生李興弼趙學周李在源李若源黃仁素金學淳李右源金民淳李灋沈範祖金人淳尹行遠金樂淵金憲淳朴昌壽李厚中李得弼李厚五趙鎭性李厚豐金履儉李厚夔尹馨烈金洛鍾尹佐烈崔養重尹克烈張履信李羲斗沈鎜申大範柳㻩尹佑烈李鍾源柳宗顯李文圭趙龍夏孟文遠林退鎭李憲百金晉煥申大疇朴來壽金鼎煥沈應奎李在運李秉洙徐範禮文日升尹翊鉉許鏶金孝秀文光洙文揚烈朴禹圭尹常烈愼翊休尹章烈李義勉尹榮烈林祥采金宗岳康就範白光彦洪旣道文養來金鳳運金致龍金三龍韓錫仁金聲集吳潤樸趙象基牟達兼朴思默沈宅鴻安敬默吳舜辰朴擎漢申忠範柳明濟李基崙金思赫李述漢金思黃崔定重李東輔金得根朴致默李承達金胄淵金基中權中矩金基弘韓勉載安光集吳相殷安光翼李博載金沈宜永李英翼沈宜秉金在華沈宜敬李英雲沈能進柳幼麟沈能遜趙在昉具廉元在亨李鍾仁元在長黃仁裕閔永洙黃廷龍許洪百倫柳運承李允協沈樂賢尹瑀具命說李周燮吳泰元柳文喆柳南明李周喆李儒準具命龍金克寬李鳳會兪漢相李冕秀吳學秀鄭煥曾李錘具命益宋文重任頤周兪孟柱洪始淵元景文成海運李周升李周鼎沈萬永兪漢定沈師章金載象金熙華魚用春崔在衡曺定振李五秀尹守晩柳說具東稷具英燮沈衡泰洪益友洪永祚尹致行柳輝存李度天李勉凝姜養會李端祐權中敏沈逈鎭尹致嵩金思皓徐有儞沈世儀呂祖永韓致重李東奎趙學永李膺祐李祉漢李度坤尹致衡姜在寬柳玉姜在憲尹致公李郁亨李澈李鼎來韓通裕任默李汲李衡來洪仁榮柳瑨安光鼎洪樂健金炳文金最根李雨成金春根李奎復閔致謙金重淳尹濟弘李瑞延李性中李壧尹永喆金魯行李之紹金魯鍾韓命觀金信國姜昌會兪東柱沈師東沈基永黃獜錫尹濟東尹致亮李在誠李久誠李弘規申浣申沇朴寅秀金鏗金鎔李普澤愼昌烈徐有倫沈能喆權中敬金鍾眞朴春壽鄭持綏朴聖壽洪樂秀朴晩壽李春民朴耆壽朴老源趙胤鎭呂善容李海郁李光升李海寧李光會尹相下李海邵李寅彬崔命承沈在賢尹綺丁載吉金處明金泰鍾沈鐻尹相烈李升濟李東敏李雨巖任膺常李寀金處綱李垿金龜鍾成履源金鑰李元坤禹聲漸崔公伋皇甫玗崔䘻金宗燮尹之泰鄭弘善李顯慶李元八鄭浣李東宇辛文佑洪宗顯申㠎林東鎭申㦡林衡鎭辛用河兪永柱李顯遇朴志發許源安允炡邊益淳金世淳崔弘淵李弘達李榮逵趙安謙丁若綿趙煐申大中權定仁沈曅沈佶宋鼎漢韓用成李載李明圭權贇金載麟鄭弼祚尹命烈宋泰雲洪龍泳沈通漢金秀淵李若天金琡李周豐李弘謙李基承金覺淳趙繼采鄭榥趙秀采鄭栢趙秀民沈公鐸鄭履中黃在中李之浩李元繼金器重趙哲賢朴可源朴治源鄭橝尹昌烈尹昌顯趙材成趙材良李學慶李樂慶李得慶尹之衡李廷翼李廷煥尹之亮趙景漢鄭弼東趙星漢李熙楫趙在益嚴錫龜趙尙謙嚴錫麟趙完相趙尙熙趙尙濂趙尙顯趙尙薰李基倫李命億李基漢金用耉金永老安廷植趙德涵宋煥豐李儒祐李偉祐趙學元李顥永金懋淳宋鎭圭宋鉉圭趙學祖趙溟李翼淵金履鋼金鼎淳南駿聲金達淳金百根朴絅壽李毅鎭李靖鎭趙鉉翼李弘源李穆源趙星采安光宙成永愚權景錫洪宗翊權權胤錫安光普申百顯申匡朝趙鎬李民容李基建李基述李時徽李東華李基運李基弘許昱李基胤李漢鼎趙昌濂李基範許㫻李基景安聖賚李旭徽許旼安聖趾李時鼎李基遠柳詠安聖奭李基亨徐象輔徐俊輔徐任輔韓用欽金在喆金在弼金頤淳李寅慶李章慶尹𥤌李國鉉李鍾植李鍾直李鍵金道根洪樂膺河瑞復兪仲煥兪伯煥金玝林樂鎭洪樂人申秉顯李樂誠李勉及李維垣安秤李峙鼎金培天金培人申澈洪樂天郭林宬李晉容李東憲申惠淵宋勗具周錫申湖林誠鎭李樸李羲玄李愚在李觀容李在修兪祥煥兪聖柱李遠模申夏祿李奎瞻韓公普韓公善韓公亮洪樂坤許榦兪星煥洪樂升康聖臣李重植李燨李世喬李恒植尹之殷李世寬趙星漢許淰朴長淳朴在益柳晉泰申熙朝洪文榮申頤朝沈養鎭梁性訥洪必榮沈頤賢等疏曰伏以彝倫之變莫大於君父之讎一日未復則國不得爲國春秋之義莫嚴於亂賊之討一日少緩則人不得爲人天討不行人紀斁絶則亂亡隨至臣等爲是之懼沬血飮泣仰陳沐浴之義者三年于玆而章凡六七上矣情窮而誠未孚辭竭而言不用凶賊無殲殄之期大義有晦塞之憂臣等獨抱獜經退守窮廬只俟事端之自露而處分之遄降矣今則日月易邁終祥已迫禮制有限魂宮將撤孰謂必討之賊一天尙戴必復之讎三年未雪耶噫君讎無可復之義則已苟以爲不可不復則何論歲月之久近國賊無可討之典則已如以爲不可不討則何嫌呼籲之煩複耶況今天星再周銅龍之音容益遠時物重新栗崗之松檟將拱以聖上止慈之情當祥期迫近之時其所痛冤悼傷必當有倍於常日臣等仰念宸情無窮之悲俯激微忱罔極之痛不忍以歲月之已久而有所泯默玆敢倡率同志不避煩屑而復申前請焉嗚呼春秋之義莫嚴於討賊而其所以討之者不必親犯手勢顯行凶圖然後討之也故曰人臣無將將則必誅今玆諸賊之凶謀逆節豈但曰將心而已乎儲君亦君父也苟或有毫分之形跡固在必誅罔赦之科況在元良始誕之時八域含生孰不蹈舞於國本之大定而噫彼凶賊顯懷不滿之心以爲一王子生及其縟儀旣擧宗社有托則又以爲何如是太蚤也雖使渠粧撰外面隨衆同慶苟有一分不滿之意則猶不免將心之誅矧敢肆然倡說於公會稠坐之中無人不聞有口皆傳此豈但曰將心而已乎元良之誕降位號之蚤定誠國家無疆之福而渠則乃反狼心疾視肆發不道之言一至於此則其凶肚逆腸自天種下之狀槪可見矣以此陰鷙凶獰之性向元良圖爲不利何所不至畢竟做出五月罔極之變繼以有九月慘毒之喪跡其所以此非肆言不道者之所爲而何嗚呼五月之變尙忍言哉早斷乳道以致沖質之羸瘠肆投熱劑遂至症候之猝變終至於罔極之境斷乳投藥初非一醫一媼之所可獨辨則其自初排布暗地主張必有其人斷可知矣況又九月之變婦人胎候尤非難知之症而症情之怪底又復如前五月如此九月又如此此其故何哉一國之疑惑在此而不可解矣痛冤在此而不得洩矣及承我慈殿諺敎中兩次喪變症情凡百自初怪底又曰前後凶計極其狼藉形跡畢露噫痘疹自是一症胎候自是一症其源委之不同不啻燕越而若其症情怪底前後一般者此何故也其必有包藏禍心內結外煽前旣逞毒後復肆凶者明若觀火庶幾端緖畢露亂賊斯得中外拭目顒祝而俟矣畢竟只以一復兩謙磨勘而止至若陰覬日後以待群不逞得志之招卽妖宇之斷案而其締結逆復和應不軌之謀綢繆凶偉潛售擬帥之圖者皆出於不利銅闈之計其窮凶情節與偉賊一而二二而一者也情節綻露之後一不盤覈遽傅生議使之偃息於海島之上刑政之失孰有大於此者乎且夫徑殺連婢故絶根因則按査之捕將跡涉殊常力護藥院敢諉不知則陳疏之儒臣抑獨何心天命修短之說非人臣所敢道者而如李謙彬者當擧國哀遑之日少無悲慼之心乃敢肆然發口登諸章奏放開凶賊轉身之地以爲他日解脫之計其心所在極爲陰慘苟有人臣之分者姑當如鷹鸇之逐而竊怪夫李集斗者以何心腸汲汲首擬於雄府有若償功而酬勞者然未知天命修短之說於渠輩有何等功勞而必欲酬報乃至於此耶如使國有典刑則此等亂流焉逭黨與之律而殿下一味好生過於包容故一種不逞之徒莫知君讎之必可復國賊之必可討專以掩覆凶賊爲能事漫漶義理爲高節世道之乖亂如此人心之陷溺如此則君讎何時可復國賊何日可討乎思之及此自不覺澟然而寒心也臣等忝在賢關之地同得秉彝之天則自丙午五月以後莫非沬血飮泣之日而況當此月冤號倍切遙瞻象設肝膽欲裂玆敢披瀝血懇仰瀆崇嚴伏願聖明廓揮乾斷醫媼偉宇嚴囚王府待用刑鉤覈情節明正典刑自餘羽翼黨與次第鋤治以絶亂逆之本以洩神人之憤焉臣等無任激切屛營祈懇之至答曰省疏具悉勿煩爾等退修學業